Rikunarita-ORG/Wikinium huggingface dataset:
# 熒惑

熒惑
**熒惑**者，亦稱**火星**，太陽系之行星也。有天文代號形「」。論及去日遠近，行四，論大小，居其七，徑半地球，軸傾角、自轉週略等，公轉則倍之。其表富氧化鐵，故色赤。風暴頻仍，紅塵蔽日。沙丘、礫石者遍佈，為一沙漠行星。古有液態之水，今則凝之為冰。大氣甚少，多為二氧化碳。地動不甚活躍，地表概於遠古出形，坑谷蕃甚，其奧林帕斯山及水手號峽谷者，皆為太陽系坑谷之最也。有衛星二，曰福波斯，曰得摩斯，皆名之於馬爾斯之子也。昔人以為有人居焉，今實察之，皆妄言也。美利堅人考之甚詳。凡著陸探測器者，曰維京，曰勇氣，曰機遇，曰鳳凰，曰好奇，曰洞察。而今有毅力號著陸，其攜儀器精蕃。

## 輿地

熒惑三十地方。各以希臘言、拉丁言名之。今由北圖南，姑列諸下。

熒惑本亦具水，今多冰，鮮有流水。此水既涸，存者故道耳
* 北海地方:地勢高，上覆以冰。熒惑之北極也。
* 狄阿克里亞地方
* 阿卡迪亞地方
* 阿基達利亞海:本一海也，今涸。
* 伊斯墨諾斯湖:本亦水域，今涸。故有客星犯此，生海嘯而易其地形。間有大河故道，參差其中。
* 卡西烏斯地方
* 刻布瑞尼亞地方
* 亞馬遜地方
* 塔爾西斯地方
* 月沼
* 歐克西亞沼
* 阿拉伯地方
* 大三角地方
* 阿蒙蒂斯地方
* 埃律西昂地方
* 門農地方
* 鳳凰湖
* 科普剌塔斯地方
* 珍珠灣
* 示巴灣
* 雅庇吉亞地方
* 第勒尼安海
* 埃俄利斯地方
* 法厄同地方
* 陶馬斯地方
* 阿耳古瑞地方
* 挪亞地方
* 海拉斯地方
* 波江地方
* 南海地方

## 征引

|  |
| --- |
| 太陽系 |
|  |
| **日、行星**：**日** • 水 • 金 • 地 • 火 • 木 • 土 • 天王 • 海王 |
| **衛星**：木衛三 • 土衛六 • 木衛四 • 木衛一 • 月 • 木衛二 • 海衛一 • 天衛三 • 土衛五 • 天衛四 • 土衛九 |
| **環**：木 • 土 • 天王 • 海王 |
| **矮行星**：穀神 • 冥王 • 妊神 • 鳥神 • 鬩神 |
| **小天體**：**流星** • **隕星** • **小行星**（近地 • 小行星帶 • 半人馬 • 海外天體（柯伊伯帶 / 離散盤天體）） • **彗星**（歐特星雲） |
# 二〇一四年

公元**二〇一四年**於諸曆| 干支 | 甲午 |
| 生肖 | 馬 |
| 《民報》軒轅 | 四七一二 |
| 《江蘇》軒轅 | 四五〇五 |
| 唐堯 | 四一七〇 |
| 共和 | 二八五五 |
| 孔曆 | 二五六五 |
| 秦曆 | 二二三五 |
|  民國  |  一〇三  |
| 日本年號 | 平成廿六年 |
| 日本皇紀 | 二六七四 |
| 朝鮮主體 | 一〇三 |
| 韓國檀君 | 四三四七 |
| 道曆 | 四七一一 |
| 佛曆 | 二五五八 |
|  回曆  |  一四三五  |
| * 閱
* 論
* 纂
 |

公元**二〇一四年**者，平年也，繼二〇一三年，下二〇一五年。

## 大事

* 一月十七，瑞士法郎易歐元之價昇。
* 二月四日，臺灣有飛機墜，死卌人。
* 二月五日，廣東火生，十七人死。
* 三月一日，暴徒聚昆明，斫殺無辜。
* 九月四日，豬油賈鬻餿水油於臺灣，劣油遂入市。
* 十月三日，香港有徒欲占中環，有司禁而生事。
* 十月七日，北朝鮮與南韓以炮互擊。
* 十月八日，谷歌發安卓五。

## 歿

* 一月廿三，大食王阿卜杜拉·本·阿卜杜勒-阿齊茲·沙特崩。壽九十。
* 九月九日，湯一介卒。年八十七。
# 公曆十一月一日

**十一月一日**者，公曆之三百五日也（閏年之三百六日），距歲暮餘六十日。

## 大事

* 一一七九年：法王腓力二世加冕。

## 生

* 八四六年：路易二世，加洛林之西法蘭克王，號「口吃路易」。（八七九年崩）

## 歿

* 一一二七年：張邦昌卒。邦昌為北宋末年大臣。時金軍圍開封，卅二天後靖康之變，乃後強立邦昌為大楚皇帝。（一零八一年生）

## 節日

* 萬聖節
* 盧森堡諸聖節
* 中華民國商賈節
* 日本古典之日
# 緬尼托巴省

| 緬尼托巴省Manitoba |
| --- |
|

|  |  |
| --- | --- |
|  |  |

 |
| 緬尼托巴省之所在 |
| **歸屬：** | 加拿大 |
| **治所**： | 溫尼伯 |
| **執事**： | 省督 李紹麟
省長 希瑟·史蒂芬森 |
| **用語**： | 英語 |
| **人口**： | 一百零二萬 |
| **建置**： | 一八七零年置省 |

**緬尼托巴省**，英言謂：Manitoba，人或簡乎曰緬省，或有稱之**曼尼托巴**、**馬尼托巴**者，蓋克里、奧傑布瓦諸部土語也。處北阿美利加洲之心，西鄰薩斯克徹溫，東界安大略，北有哈德遜灣。加拿大國一省也。加國有**草原三省**，緬省居之一席。地多原隰，曠而放野，散有印第安人居之。十七世紀，皮草商賈初至此，加拿大立國，隸西北地區，一八七零年，紅河之亂既平，置省。以降百餘年，移民大至，有英、法、漢、烏克蘭、意大利、德意志諸裔。一九一九年，美利堅國政蕭條，經濟不亨，殃及緬省，工人乃大罷工。眾自立緬尼托巴新民主黨以護民權。省治溫尼伯，市府在城中心景街，毗鄰華埠，省督一人，持節代英王事，號爲一省元首。省長一人，總理政務。渥京下院，有緬省十四席，上院六席。口計一百零二萬餘，民多操英語，亦有操法語者。是省重農牧，每歲收谷皆以為要事，別有製造、礦產、森林、能源、旅遊諸產業興榮焉。緬省入冬，氣甚寒，積雪半載不化，民以爲常。諸城、鎮多座南界，北走則略無人矣。有大湖曰溫尼伯湖。有河出焉，曰紅河。
# 明治天皇

| 明治天皇 |
| --- |
|  |
| **名諱** | **睦仁** |
| **生卒** | 嘉永五年至明治四十五年 |
| **在位** | 慶應三年至明治四十五年 |
| **政權** | 日本國 |
| **陵墓** | 伏見桃山陵 |
| **先君** | 父孝明天皇 |
| **嗣君** | 子大正天皇 |
| 年號 |
| 明治 |

**明治天皇**諱**睦仁**，孝明天皇次子也，母權大納言中山忠能女慶子。嘉永五年降誕，初號祐宮。其先嘉永三年，長子幼殤，其後無子。萬延元年，立為太子。慶應二年孝明帝崩，太子睦仁踐祚，時年十四。

## 戊辰戰爭

其時，培里抵日，強令德川幕府開國。幕府聲威日失，遠藩薩摩，長州，素與幕府不和，亦欲倒幕。終坂本龍馬並後藤象二郎定船中八策，幕府還政天皇。及後龍馬遇刺亡，幕府欲背約。十二月初九，詔令王政復古，廢攝關、幕府，改立三職，曰總裁、議定、參與。絕德川家掌理新政之望。復令征夷大將軍德川慶喜辭官納地。

會津、桑名二藩，向擁幕府者也。聞新政廢武家，乃自大坂移兵京都，與薩長二藩戰於南郊，為所破，復指慶喜為朝敵。四年正月初六，慶喜棄大坂，循東海道北走江戶，幕府軍潰。遂詔討幕，後免慶喜職。同月改元明治。

二月初九，薩摩武士西鄉隆盛將薩長二藩東征江戶。三月十五攻城，幕府有欲死戰者，然勝海舟察民心，說幕府以降，許之。於是出見隆盛，約四月廿一開城。慶喜遭禁，而其家得全。

幕府既降，而北國猶有不服者。先平彰義隊，後攻奧羽越列藩同盟。八月，戰於會津，官軍以三千人突襲會津藩若松城。九月廿二城破，會津藩戰死者三千，未冠者有之。此後幕府軍無力再戰，遂領餘部北佔蝦夷地，自立蝦夷共和國。二年箱館之戰，要將土方歲三戰死，蝦夷共和國總裁榎本武揚五月獻五稜郭。幕府遂平，日本復定，維新是始。

## 明治維新

始慶應末年，天皇親率百官，於京都御所紫宸殿祭告天地，誓於萬民，曰：「一、廣興會議，萬機決於公論；一、上下一心，盛展經綸；一、官武一體，以至庶民，各遂其志，毋使人心倦怠；一、破除舊有陋習，一本天地之公道；一、求知識於世界，大振皇基。我國將行變法，自古未有者也。故朕躬身先眾而行，誓於天地百神，定斯國是，立萬民保全之道。盼眾卿亦咸秉此念，同心戮力。」此《五條御誓文》，為維新之綱。及平蝦夷，明治二年，命知藩事領諸藩，武士所領，歸於天皇，曰「版籍奉還」。四年，詔廢藩置縣。定日本以圓為通貨。翌年詔改曆，紀年之外，盡從西曆。六年地租改正，以地價定田賦，均由地主納幣，確私人可擁地。十年西南之役平西鄉隆盛等舊薩摩藩士，自是武士失勢而軍制皆從泰西矣。十二年大正天皇誕。

## 霸道東亞

明治任內，任日軍最高指揮官。一八七九年，行「琉球處分」，欲使琉球分爲二，予日本北琉球，易名曰「沖繩縣」 。一八七五年九月，日韓江華島釁起。時日遣雲揚號赴朝鮮國西海岸測量海圖，至江華島左近，遭朝鮮砲擊，交戰於此，日勝，日韓終草《江華條約》，朝鮮國予權日本，許勘朝鮮海口、領事裁判、通功易事。

一八九四年，甲午戰爭，清敗。清予日本臺灣，朝鮮去清而獨立。日本俄羅斯圖奪滿洲，故起日俄之役，俄敗。一九零零年，與八國聯軍。

## 入居神宮

|  |  |
| --- | --- |
|
 | 聲音動靜，具錄於**維基共享︰明治天皇** |
# 一九七七年

公元**一九七七年**於諸曆| 干支 | 丁巳 |
| 生肖 | 蛇 |
| 《民報》軒轅 | 四六七五 |
| 《江蘇》軒轅 | 四四六八 |
| 唐堯 | 四一三三 |
| 共和 | 二八一八 |
| 孔曆 | 二五二八 |
| 秦曆 | 二一九八 |
|  民國  |  六十六  |
| 日本年號 | 昭和五十二年 |
| 日本皇紀 | 二六三七 |
| 朝鮮主體 | 六十六 |
| 韓國檀君 | 四三一〇 |
| 道曆 | 四六七四 |
| 佛曆 | 二五二一 |
|  回曆  |  一三九八  |
| * 閱
* 論
* 纂
 |

公元**一九七七年**者，平年也，繼一九七六年，下一九七八年。

## 大事

* 十二月四日─博卡薩稱帝，國號中非帝國。

## 生

## 卒
# 哈利波特

《**哈利波特**》，小說，七卷，英國文人羅琳撰。幻設英國巫界故事，奇想天外。云有哈利·詹姆·波特，學於巫覡之校，曰霍格華茲。哈利少時，有佛地魔，欲霸天下，哈利與師友共阻之，是爲梗槪。

初，羅琳爲孀婦，家徒四壁，赤貧如洗。撰文之際，幼女嗷嗷待哺。一旦脫稿上梓，倫敦紙價立貴。天下諸語，殆備譯書。羅琳得陶朱、猗頓之富矣。

## 概要

昔有史萊哲林之裔號佛地魔者，少孤，求學於霍格華茲，學成爲惡，以巫術塗炭生靈。一日，呪殺哈利雙親，將殺哈利，反爲己術所傷，遂隱遁。鄧不利多取哈利歸，俾之寄寓其姨。及其長，令海格引之，如霍格華茲，以學巫術。哈利用是結交榮恩、妙麗、奈威、露娜。鄧不利多嘗結鳳凰社，哈利亦與社人爲友。哈利歷盡奇險，九死一生，終挫佛地魔復辟之圖，刃此邪巫，寧巫界。

## 諸卷

### 卷一

卷一有九又四分之三月臺，本於倫敦國王十字驛
卷一，哈利波特與哲人石。哈利波特，生未幾而孤。某日夜，見托於德思禮府。遺之者二人：一曰麥米奈娃，能化己爲貓；一曰魯霸海格，體壯如牛，能馭飛天摩托。既寘哈利，遂離之。德思禮氏愛其子，名曰達力。而鄙夷巫術，及於哈利。哈利乃受盡凌虐，寢於梯下陋室，蛛網四壁，十載如是。後德思禮家齊遊萬牲園。達力至蛇園，興起調蟒，伏於玻璃，恃蟒不能及。玻璃忽隱，達力踣乎蛇園。哈利識蛇語，能與蟒通，達力遂無大礙。德思禮疑哈利，愈惡之。及於哈利生日，年十一歲。頻有鴟鳥，投書府上，多如牛毛，充填其室。德思禮殊不堪，遂舉家遷孤島，寓茅屋。哈利誕辰夜，有巨人破家門，徑入，攜哈利。巨人又呪達力，使生豚尾。乃去。

巨人，魯霸海格也。二人同行，就倫敦斜角巷，喩哈利以始末，告其身世。初，佛地魔屠其雙親，將欲戮哈利，然爲己術所害，後隱遁。哈利既知，誓不與共戴天。遂市文房具。又如古靈閣，得一錦囊，然不審何用。

哈利遂乘列車，之霍格華茲。途中識榮恩衛斯理、妙麗格蘭傑，遂爲友。遇跩哥馬芬，紈絝子弟也，哈利惡之。後值分院之時，分院帽躑躅不定，哈利求之，遂入葛來芬多。一日，授魁地奇課，跩哥馬芬挑釁，奪奈威隆巴頓之物，擲諸天穹。哈利有天資，能御風，遽飛而收之。遂爲奧利弗木透賞識，而入魁地奇葛來芬多隊。後值競飛會，與史萊哲林爭魁，哈利猝然失馳控，幾墜地。塞弗勒斯石內卜，教師也，甚惡哈利。妙麗疑其所爲，乃呪燃石內卜衣袖。果止。因而甚疑之。

逾數日，復競飛。石內卜裁判。哈利鑒前事，勢若破竹，須臾捕金色飛賊，勝局已定。耶誕夜，哈利得隱遁衣，然未著名。數日後，哈利偶遇意若思鏡，見其雙親，而心爲之所動，庶幾走火入魔。

後擅闖生徒之禁地，得見毛毛，冥犬三首者也。遂知錦囊之所在。會海格失言，道尼樂勒梅之名，造哲人石者也。哈利與友輩聞馬人翡冷翠所述，乃知哲人石可增佛地魔靈氣，既有靈氣，則可東山再起。三人鑒前事，以爲石內卜必竊哲人石，故欲以夜中再入禁地。奈威以爲危險，欲止之。妙麗以巫術定其身，遂不能動。開禁地之門，既歷萬難，獨哈利至禁室。然欲竊哲人石者，非石內卜也，乃奎若。奎若，黑巫術守禦課師，與哈利初會於破釜酒館，頭纏白巾，爲人少言。遂知奎若之爲佛地魔所附，正邪兩事。哈利以無私心，得哲人石於意若思鏡。奎若大怒，欲殺哈利，既觸之，乃自斃。

後鄧不利多告以實情。蓋哈利之母，甚愛哈利。臨佛地魔之時，以命易命，哈利因得「愛」之護體。佛地魔雖蓋世無雙，然鐵石心腸，不知愛爲何物，故爲哈利所克。患佛地魔復竊哲人石，故已毀是石。後因哈利、榮恩、妙麗之功，奈威之勇，葛來芬多奪魁學院盃。一時無事。

### 卷二

仲夏之某日，魯休思·馬份之家養精靈多比忽現於哈利波特寢室，告之曰：「若返霍格華茲，必遭性命之危。」多比亟欲阻哈利歸校，然哈利不以為意。多比遂施術，懸其姨所製之燉卵，碎於堂下。德思禮一家誤以為哈利所為，囚之於室。多比復截榮恩、妙麗所寄之書信。然雖有此精靈作梗，榮恩偕諸兄仍以飛天魔法車救哈利於德思禮之掣肘，接至衛斯理家。

購書之日，眾人逢名作家吉德羅·洛哈簽授之會。洛哈見哈利，與之合影，贈其全套著作，且當眾宣將任教霍格華茲黑魔法防禦術。時遇馬份父子，魯休思潛以湯姆·瑞斗之日記置金妮釜中。開學當日，哈利與榮恩竟不得入月台，遂駕衛斯理先生之飛天車赴學園，誤撞渾拼柳，榮恩魔杖折損。渾拼柳毀，石內卜震怒，幾逐二人出校。

昔哈利擊退佛地魔之事，使其為全校所瞩，三人尤注：洛哈教授外，尚有傾慕哈利、好攝影之柯林·克利維，及榮恩之妹金妮·衛斯理。

然校中怪事迭起：先有管理員飛鼠之貓遭「石化」，繼有鬼魂亦遭此厄，後妙麗於書館查考怪物之際，竟亦被石化，惟撕書頁一角，書「蛇妖」之要訊。校中相傳，創校者薩拉查·史萊哲林昔因惟納純血巫師，與餘三位創者不合而去，然其離校前，密築一室，惟己或「史萊哲林之傳人」可入。此室為清血統不純者而設，傳有可怖怪物居其中。哈利能通爬說語，眾人一度疑其為兇。

一日，哈利偶於女廁得瑞斗日記，見載五十年前，瑞斗誣海格飼巨蛛阿辣哥，實開密室致一學子死，海格遂遭黜。夫子聞之，囚海格於阿茲卡班以防變。時魯休思·馬份脅校理事會，以鄧不利多未能止襲擊之事，迫其去職。鄧不利多臨行言曰：「待無人忠於吾時，吾方真離此校。汝當知，但發求救之訊，必有援手至霍格華茲。」此語若示哈利、榮恩。

校牆忽現字曰：「其骸永留密室！」蓋金妮已被擄。危急之際，海格密示哈利、榮恩，訪昔所養之蛛阿辣哥，知海格實未開密室，而室中怪物乃蛛族所懼。昔亡者實女廁之麥朵也。二人遂尋得密室之口，乃女廁洗手之盤，潛入其中。

哈利見操控密室、行襲擊者乃金妮，然彼實為日記魔法所制。佛地魔本名湯姆·瑞斗，分其魂於日記，為一分靈體。此魂片操金妮若傀儡。昔瑞斗開密室，嫁禍海格，後覺變形術師鄧不利多疑己，遂止，藏此憶於日記。日記中之魂竊金妮生氣而壯，釋蛇妖攻哈利。千鈞一髮，鄧不利多之鳳凰銜分類帽至，帽中現高錐客·葛來分多寶劍，哈利以此劍斬蛇妖。瑞斗因蛇牙貫日記而銷，金妮得蘇。此日記乃魯休思潛置金妮釜中者，然哈利無證，不得訴之。

哈利以己襪夾殘冊付魯休思，魯休思怒擲襪予家養精靈多比。依例，主贈衣物於精靈即示其自由，故多比遂得解脫。後又察洛哈之書，實盜他人冒險事而成。洛哈欲消二人之憶，反用榮恩損杖，咒術反噬，己遂失憶，長居聖蒙果醫院，不復任教。學期終，哈利、榮恩以功加分，葛來分多再奪學院盃。
# 維基大典

此文所述，涉及諸語。至文理本，觀文言維基大典。察專名，觀維基、維基媒體基金會。察撰述之技，觀共筆。
維基大典徽標
**維基大典**者，以網路為基，維羅天下知、四海言、眾人志，編修百科焉。又稱**維基百科**。始作者，維基媒體基金會也。斯基金會，衛詹美所創。衛氏，美國人。大典自許曰：「海納百川，有容乃大，集思廣益」。（按「海納百川」語出《管子》【形勢解】，「有容乃大」則出《尚書》【君陳】。昔林則徐至廣州越華書院，作對聯，其上聯即「海納百川，有容乃大」。）不慕榮利，但受捐助。

維基一詞，出焉中文維基百科。《墨子閒詁》曰：「維，繫也」，《說文》曰：「基，牆始也」，其人合之，取意繫物之始也。維織網綱，以載根本，亦維基也。

大典肇乎庚辰年臘月廿一，迄至丙午年四月廿二，匯萬國之語二百有五十，凡得文章七百餘萬篇。其最巨者二十卷，已居十之八；獨英文一卷，亦逾二百萬篇。凡此篇什，皆天下有志合力纂修而成。苟有意襄贊，藉網際而操觚，隨宜修錄，則大典日就充盈。至若文言一卷，創乎丙戌七夕，迄今凡得文章一萬四千七十二篇。

大典得幸，同道兼發：若新聞、教本、爾雅、太學、語錄、文庫等。其卷目多可逕閱修於瀏覽器；蓋眾不論誰，俱得與纂綴，弗制于其時其地其人，然則典所載謬實，未免爭辯。

凡維基之策，所據皆共享創意協議，故可廣傳天下，自由不拘。

## 引據

|  |  |
| --- | --- |
|
 | 聲音動靜，具錄於**維基共享︰維基大典** |

|  |  |
| --- | --- |
|
 | 名言精句，具錄於**維基語錄︰維基大典** |

維基諸策

|  |  |  |  |  |  |
| --- | --- | --- | --- | --- | --- |
| 維基大典 | 維基語錄 | 維基文庫 | 維基爾雅 | 維基太學 | 維基教本 |
| 維基世事 | 維基共享 | 維基數據 | 維基遊驛 | 維基物種 | 共筆臺 |
| 維基中樞 | 維基大會 | 維基培育 |
# 海拔

地與海之高下差，謂之**海拔**。凡量山嶽之高，必先定海面之準，取其平也。

然海平之數，因地而遷，非一概可論。

中土之測地理者，多以黃海均平之波為極準。若夫臺灣之制，則定基隆港東岸所立水準原標為衡量之本。

極宇之內，其高莫過於聖母峰之巔，海拔八千八百四十有四公尺餘。而至深莫過於馬里亞納海溝，深入海平之下萬有九百一十有一公尺。夫水陸變遷，高下相形，其規規模略如此也。

## 據
# 一八六〇年

|  |
| --- |
| **← 一八六〇年代 →** |
| 一八六〇年 | 一八六一年 | 一八六二年 | 一八六三年 | 一八六四年 | 一八六五年 | 一八六六年 | 一八六七年 | 一八六八年 | 一八六九年 |

公元**一八六〇年**於諸曆| 干支 | 庚申 |
| 生肖 | 猴 |
| 《民報》軒轅 | 四五五八 |
| 《江蘇》軒轅 | 四三五一 |
| 唐堯 | 四〇一六 |
| 共和 | 二七〇一 |
| 孔曆 | 二四一一 |
| 秦曆 | 二〇八一 |
| 日本年號 | 萬延元年 |
| 日本皇紀 | 二五二〇 |
| 韓國檀君 | 四一九三 |
| 道曆 | 四五五七 |
| 佛曆 | 二四〇四 |
|  回曆  |  一二八一  |
| * 閱
* 論
* 纂
 |

公元**一八六〇年**者，閏年也，繼一八五九年，下一八六一年。

## 大事

## 生

* 鄭孝胥

## 歿